Diari Oficial de la Generalitat Valenciana


Sumari del DOGV 7694, del 11-01-2016 (2015/10642)

RESOLUCIÓ de 3 de desembre de 2015, del director general d'Habitatge, Rehabilitació i Regeneració Urbana, de la convocatòria per a la concessió d'ajudes per a l'informe d'avaluació dels edificis, convocades per mitjà de l'Ordre 7/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del programa de suport a la implantació de l'informe d'avaluació dels edificis per al període 2015-2016, i es convoquen les ajudes per a l'exercici 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10408


Data del document
:   03-12-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 3 de desembre de 2015, del director general d'Habitatge, Rehabilitació i Regeneració Urbana, de la convocatòria per a la concessió d'ajudes per a l'informe d'avaluació dels edificis, convocades per mitjà de l'Ordre 7/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del programa de suport a la implantació de l'informe d'avaluació dels edificis per al període 2015-2016, i es convoquen les ajudes per a l'exercici 2015. [2015/10466]  
  
  
Vistes les sol·licituds presentades, i vistos els antecedents que consten en la Direcció General d'Habitatge, Rehabilitació i Regeneració Urbana, que es basen en els següents  
  
Antecedents de fet  
1. L'Ordre 7/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del programa de suport a la implantació de l'informe d'avaluació dels edificis per al període 2015-2016, i es convoquen les ajudes per a l'exercici 2015, va ser publicada en el Diari Oficial de la Comunitat Valenciana número 7496, de 31 de març.  
Per a això s'ha habilitat a través de l'esmentada orde el procediment de concurrència competitiva a seguir, a què poden concórrer les comunitats de propietaris, agrupacions de comunitats de propietaris i persones propietàries úniques d'edificis, que complisquen les condicions que en les bases reguladores s'estableixen.  
2. D'acord amb el que estableix l'article 4 de l'Ordre 7/2015, de 24 de març, el termini per a presentar les sol·licituds es va fixar en quatre mesos, a comptar des de l'endemà de la publicació d'aquesta, per la qual cosa el termini es va iniciar el dia 1 d'abril de 2015 i va finalitzar el dia 31 de juliol de 2015.  
3. Les sol·licituds donades d'alta fins a la data ascendeixen a 328. Revisada la documentació presentada, requerits si és el cas aquells expedients que es trobaven incomplets i després de les comprovacions oportunes, existixen 252 sol·licituds que han aportat la documentació completa, compleixen els requisits establerts en l'Ordre 7/2015, de 24 de març, i es troben en disposició de ser ateses tal com estableixen les bases que regulen la convocatòria per a l'any 2015 de les ajudes programa de suport a la implantació de l'informe d'avaluació dels edificis per al període 2013-2016.  
4. Reunit l'òrgan col·legiat integrat pel subdirector general d'Habitatge i Regeneració Urbana, el cap del Servei de Planificació Econòmica i Regeneració Urbana, el cap del Servei de Coordinació d'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que determina la base huitena de l'annex I de l'ordre referida, i la Resolució de data 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la direcció del servei territorial a la directora territorial de Castelló, a fi d'avaluar les sol·licituds presentades, i s'hi adjunta l'acta de la reunió i la proposta de resolució en què es proposen las llistes dels beneficiaris d'ajudes fins a la data, així com els de les sol·licituds desestimades.  
  
  
Fonaments de dret  
1. És competent per a resoldre el director general d'Habitatge, Rehabilitació i Regeneració Urbana, d'acord amb el que estableix la base huitena de l'Ordre 7/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del programa de suport a la implantació de l'informe d'avaluació dels edificis per al període 2015-2016, i es convoquen les ajudes per a l'exercici 2015, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Concedir amb càrrec a l'aplicació pressupostària 16.72.82.64999.64477 de la línia T0304, «Pla d'habitatge», les ajudes sol·licitades per a la implantació de l'informe d'avaluació dels edificis regulades en l'Ordre 7/2015, de 24 de març, per un import de 79.235,57 - (setanta-nou mil dos-cents trenta-cinc euros amb cinquanta-set cèntims), als 252 expedients corresponents als beneficiaris que han acreditat el compliment dels requisits i dels quals s'ha comprovat el compliment de les seues obligacions fiscals, tributàries i amb la Seguretat Social i que figuren en la llista següent:  
  
  
  
De conformitat amb el que estableixen les bases de la convocatòria, els adjudicataris hauran de complir la resta de requisits, obligacions i responsabilitats assenyalades en les bases regulades per l'Ordre 7/2015, de 24 de març, i hauran d'aportar per a això la documentació que se'ls requerira.  
  
Segon  
Desestimar les sol·licituds que s'indiquen a continuació per incomplir els requisits establits en les bases de la convocatòria, o no haver aportat la documentació requerida en el termini escaient, amb indicació del motiu pel qual la sol·licitud ha sigut desestimada.  
Tercer  
Anul·lar d'ofici les sol·licituds que s'indiquen tot seguit amb el motiu de l'anul·lació.  
  
Quart  
Acceptar el desistiment de les sol·licituds que s'indiquen tot seguit, després de la comprovació que no hi ha tercers interessats que hagen instat la continuació del procediment, així com havent-se comprovat que la qüestió suscitada no entranya interés general ni és convenient substanciar-la per a la seua definició i el seu aclariment, en virtut dels articles 90.1 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
  
Província Sol·licitant Expedient  
CASTELLÓ U75481484 COM. PROP. C/ SANZ DE BREMOND, 3 DE CASTELLÓ 1293293  
  
  
  
Contra la present resolució, que posa fi a la via administrativa, es pot interposar potestativament un recurs de reposició davant de la consellera d'Habitatge, Obres Públiques i Vertebració del Territori, en el termini d'un mes a comptar des de l'endemà de la notificació, de conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 3 de desembre de 2015.- El director general d'Habitatge, Rehabilitació i Regeneració Urbana: Alberto Sanchis Cuesta.